google/wiki40b huggingface dataset:
London Overground

London Overground (niekedy len Overground, po slovensky: londýnska „nadzemka“) je systém prímestskej železnice (podobný systému vlakom liniek S). So svojimi 112 stanicami obsluhuje veľkú časť okolia Londýna (Greater London) a časť grófstva Hertfordshire. London Overground bolo zriadené v roku 2007 ako súčasť siete National Rail pod kontrolou Transport for London (TfL), v súčasnej dobe je obsluhované spoločnosťou London Overground Rail Operations (LOROL). Systém je súčasťou máp londýnskeho metra, kde je vyznačený oranžovou farbou.
Guillos

Poloha

Obec má rozlohu 22,67 km². Najvyšší bod je položený 82 m n. m. a najnižší bod 65 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Awa (provincia, Čiba)

Provincia Awa (jap. 安房国 – Awa no kuni) bola bývalá japonská provincia rozkladajúca sa na konci polostrova Bósó na ostrove Honšú. Susedila s provinciou Kazusa. Na jej území sa dnes rozkladá časť prefektúry Čiba.
Provincia Awa vznikla v roku 718 rozdelením provincie Kazusa. Skladala sa zo štyroch okresov: Asai, Awa, Heguri a Nagasa. Hlavné mesto ležalo v okrese Heguri. Aj keď jeho presné umiestnenie nebolo nikdy objavené, predpokladá sa, že sa nachádzalo v blízkosti Mijoši.

Zaujímavosti

Názov polostrova Bósó (房総半島, Bósó-hantó) je tvorený druhým znakom z názvu provincie Awa (房) a druhým znakom z názvov provincií Kazusa a Šimósa (総).
Na ostrove Šikoku existovala tiež provincia Awa, ale jej názov sa zapisoval pomocou iných znakov (阿波国).
Le Saulcy

Poloha

Obec má rozlohu 9,83 km². Najvyšší bod je položený 910 m n. m. a najnižší bod 395 m n. m.

Obyvateľstvo

Počet obyvateľov obce je 328 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morelly

Etienne-Gabriel Morelly (* 1717 – † ?) bol francúzsky filozof, hlavný predstaviteľ racionálneho socializmu a utopického socializmu.
Snažil sa vyvodiť zákony spoločenského pokroku na podklade stálej a nemennej ľudskej prirodzenosti. Jeho ideálna spoločnosť spočíva na zrušení súkromného vlastníctva, práve každého občana byť živený na útraty kolektívu a na jeho povinnosti prispievať podľa svojich schopností k všeobecnému blahobytu. Tieto tri zásady by mohli vykoreniť zo spoločnosti všetky neresti a každé zlo.
Pre Morellyho komunizmus sa nadchol Gracchus Babeuf a socialistickí myslitelia 19. storočia.
Poisson (Saône-et-Loire)

Poloha

Obec má rozlohu 35,48 km². Najvyšší bod je položený 366 m n. m. a najnižší bod 250 m n. m.

Obyvateľstvo

Počet obyvateľov obce je 602 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jaffa (prístav)

Jaffa (arab. يَافَا Jáfá, hebr. יָפוֹ Jafo) je starobylé prístavné mesto v Izraeli, dnes časť mesta Tel Aviv-Jafo.
V roku 1911 bola v Jaffe založená Palestínska národná strana. Bola jedným z miest nepokojov medzi Arabmi a Židmi, pôvodne bola samostatné arabské mesto.
Catriló (department)

Obyvateľstvo

Podľa odhadu INDEC mal v roku 2005 department 6 807 obyvateľov.
Chavanat

Poloha

Obec má rozlohu 12,73 km². Najvyšší bod je položený 647 m n. m. a najnižší bod 471 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camarones

Geografia

Camarones leží v Bahia de Camarones, vo väčšom zálive uprostred nepravidelne formovaného pobrežia, ktorý je charakterizované množstvom polostrovov, zátok, mysov a malej skupiny ostrovov. 30 kilometrov juhovýchodne leží mys Dos Bahías, kde sa nachádza známa prírodná rezervácia Reseva Natural Faunística Cabo Dos Bahías s množstvom vzácnych živočíchov (tučniaky, tulene a i.).

Klimatické pomery

Podnebie je mierne, ale veterné a suché; za rok spadne v priemere asi 200 mm zrážok, predovšetkým v zime. Teplota v januári je v priemere 19 °C a v júli 7 °C. Záliv Bahia de Camarones je najjužnejší bod pobrežia Atlantického oceánu Argentíny, ktorý je ovplyvňovaný po celý rok teplým brazílskym prúdom a preto je zvýšená teplota morskej vody (v lete do 20°C).

Dejiny

Mesto bolo založené v roku 1900. Rozvíjalo sa v priebehu času vďaka prevádzkovaniu služieb súvisiacich s chovom oviec, ako centrum veľmi riedko osídleného regiónu. Toto hospodárske odvetvie sa ale v 80-tych rokoch 20. storočia vplyvom hlbokej hospodárskej krízy rozpadlo a preto sa obyvatelia dnes pokúšajú o alternatívne zdroje príjmov (turistika, využívanie morských produktov).
V roku 2003 prišlo v mestečku k škandálu, keď bol založený požiar v rozhlasovom vysielači, ktorý zverejnil kritické príspevky k úradovaniu miestneho starostu.

Kultúra a pozoruhodnosti

Architektúra mesta pozostáva predovšetkým z domov z vlnitého plechu a červených pálených tehlál, ktoré pripomínajú dávno minulé časy. V meste je jeden kamenný kostol, niekoľko zaujímavých starých obchodov s rozličným tovarom a malá vyhliadková veža (Torreon).
Chýrnou udalos ťou roka je Fiesta del Salmon (Sviatok lososa) koncom januára, pri ktorom sa koná rybárska sú až a iné zaujímavé podujatia. Camarones sa sám označuje ako Capital Nacional del Salmon, "Hlavné mesto lososov".

Hospodárstvo

Mesto žije z rybárstva a spracovania vodných rias. Popri tom je centrom prevádzkovania služieb pre susedné Estancias, na ktorých chovajú predovšetkým ovce. Po meste pomenovaný jeden druh spracovania vlny (tipo Camarones). Toto tradičné hospodárske odvetvie ale postihla od 80-tych rokov silná kríza a odvtedy je v meste vysoká nezamestnanosť.
Mladí obyvatelia, napriek zlému trhu práce zostávajú. V roku 1999 bol zahájený projekt komercializácie chovu morských zvierat a v regióne plánuje rozvíjať svoje aktivity aj pološtátna naftárska spoločnos ť YPF.

Turistika

Od 80-tych rokov sa pomaly rozvíja turistika v okolí mesta, čo súvisí predovšetkým s prírodnou rezerváciou Cabo Dos Bahías, tu sa nachádza druhá najväčšia kolónia tučniakov v Argentíne. Okrem toho je medzi mestom Camarones a mysom, ktorý leží asi 30 km juhovýchodne, viacero pláží. V Caleta Sara už existuje niekoľko rekreačných osád a areálov voľného času.

Doprava

Napojenie na dopravnú sieť Argentíny je prostredníctvom Ruta Provincial 30, ktorá mesto spája s dôležitou severojužnou magistrálou Ruta Nacional 3. Verejná a prímestská doprava je skromná (autobusy idú iba po Garayalde pri Ruta Nacional 3 a do Trelewu). Existuje tu aj pristávacia dráha pre malé lietadlá, ktorý je ale málo využívaná.
Fau-de-Peyre

Poloha

Obec má rozlohu 26,72 km². Najvyšší bod je položený 1 247 m n. m. a najnižší bod 992 m n. m.

Obyvateľstvo

Počet obyvateľov obce je 186 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pezé-le-Robert

Poloha

Obec má rozlohu 16,35 km². Najvyšší bod je položený 277 m n. m. a najnižší bod 93 m n. m.

Obyvateľstvo

Počet obyvateľov obce je 364 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fampoux

Poloha

Obec má rozlohu 8,64 km². Najvyšší bod je položený 102 m n. m. a najnižší bod 45 m n. m.

Obyvateľstvo

Počet obyvateľov obce je 1 090 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sčítanie obyvateľov, domov a bytov

Sčítanie obyvateľov, domov a bytov je od roku 2001 oficiálny názov sčítania obyvateľstva na Slovensku.

Názov

Na Slovensku sa prvé sčítania označovali ako konskripcie alebo súpisy ľudu (pôvodne z nem. Volkskonskription), neskôr sa oficiálne sčítania obyvateľstva do roku 1950 označovali ako Sčítanie ľudu (pôvodne z nem. Volkszählung), od roku 1961 bol názov Sčítanie ľudu, domov a bytov a od roku 2001 "Sčítanie obyvateľov, domov a bytov". V Česku sa aj dnes ešte sčítanie oficiálne volá Sčítání lidu, domů a bytů.

Dejiny

Na území Slovenska (Uhorska) sa prvé čiastočné sčítanie uskutočnilo v roku 1715, prvé sčítanie všetkých obyvateľov sa uskutočnilo v rokoch 1778-1785, moderné sčítania začali až v druhej polovici 19. storočia. Na Slovensku sčítanie v súčasnosti vykonáva Štatistický úrad Slovenskej republiky, ostatné sčítanie prebehlo v roku 2011 (Sčítanie obyvateľov, domov a bytov 2011 na Slovensku).
Anctoville-sur-Boscq

Poloha

Obec má rozlohu 2,15 km². Najvyšší bod je položený 69 m n. m. a najnižší bod 22 m n. m.

Obyvateľstvo

Počet obyvateľov obce je 490 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Manipulácia (ilúzia)

Manipulácia je jedna z kategórií kúzelníckeho umenia.
Manipulácia je postavená na zručnosti, rýchlosti, obratnosti a dokonalej koordinácii a súhre prstov a dlaní rúk. Zdokonaľovanie manipulačných techník sa uskutočňuje precíznym cvičením hmatových, pohybových a prezentačných cvičení. Využíva sa tiež okamihové odvrátenie pozornosti od jednej ruky tak, aby druhá mohla nepozorovane vykonať potrebný úkon, napríklad vytiahnuť, skryť, vymeniť predmet. Jednotlivé cvičenia sú choreograficky zdokonaľované tak, aby na javisku a pri predvádzaní jednotlivých kúzelníckych efektov, boli pohyby a práca prstov a rúk umelca zdanlivo obyčajné, jednoduché a prirodzené.
Cvičenie a rozvoj manipulačných hmatových a trikových techník patrí k základným a často k prvým zručnostiam kúzelníka.
LGA 775

LGA 775 (Socket T, Socket 775) je typ pätice procesora, ďalší na rade po Sockete 478. Vyznačuje sa inováciou uchytenia procesora k pätici (LGA skratka z anglickej Land Grid Array), ktorá podľa Intelu je dôležitá pre vyššie nároky napájania procesora. V tejto rade už na procesore nie sú piny, ale kontaktné plôšky. Piny sa nachádzajú tentoraz na pätici. Toto riešenie sa priaznivo prejavuje aj v cene procesorov pre túto päticu.
K výrazným zmenám došlo aj pri uchytení chladičov, ktoré sú teraz upevnené priamo k základnej doske. Toto riešenie má niekoľko výhod. Pri montáži je možné použiť menšiu silu a navyše použitím "boxovaných" chladičov dochádza k lepšiemu chladeniu i okolitých súčiastok na základnej doske (typicky napájacie obvody procesora).
Medzi ďalšie vlastnosti patrí napríklad podpora DDR2 (tiež DDR3) alebo možnosť použiť viacjadrové procesory. Podporované frekvencie zbernice sú 533, 800, 1066, 1333, 1600 MHz.
Stredná spánková medziplošná žila

Stredná spánková medziplošná žila (lat. vena diploica temporalis media) je medziplošná žila. Je nekonštantná, ústi najčastejšie do horného skalného splavu (sinus petrosus superior).
Jessica Langeová

Životopis

Študovala umenie a fotografiu na University of Minnesota, kde si vytvorila vzťah s fotografom Franciscom "Paco" Grande. Vzali sa a Langová opustila univerzitu. Precestovali Spojené štáty a žili "bohémsky život" typický pre neskoré 60. roky. Potom sa odsťahovali do Paríža, kde ich vzťah skončil. Langová však zostala v Paríži a študovala pantomímu u slávneho Étienna Decroux. V roku 1973 sa vrátila do New Yorku. Živila sa ako servírka v Lion's Head Tavern a byt zdieľala s Jerry Hallovou a speváčkou Grace Jones na Manhattane, kde ju objavil módny ilustrátor Antonio Lopez a stala sa modelkou pre agentúru Wilhelmina Models do doby, než ju zamestnal hollywoodsky producent Dino De Laurentiis.
Jej partnerom bol tanečník Michail Baryšnikov, s ktorým má dcéru.
Monteynard

Poloha

Obec má rozlohu 10,72 km². Najvyšší bod je položený 1 712 m n. m. a najnižší bod 362 m n. m.

Obyvateľstvo

Počet obyvateľov obce je 470 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poursay-Garnaud

Poloha

Obec má rozlohu 5,22 km². Najvyšší bod je položený 69 m n. m. a najnižší bod 16 m n. m.

Obyvateľstvo

Počet obyvateľov obce je 297 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ortler

História

Až do roku 1919 táto provincia patrila Rakúsku (Tirolsko) a vrch Ortler bol najvyšším vrcholom Rakúskej monarchie. Prvovýstup na tento vrchol sa 27. septembra 1804 podaril rakúskemu dôstojníkovi a lovcovi kamzíkov, Josefovi Pichlerovi. Pokus o tento výstup popri ťažkej severozápadnej hrane „Hinteren Wandeln" od obce Trafoi Pichler vykonal z poverenia arcivojvodu Johanna z Rakúska.

Vysokohorská turistika

Ortler je pomerne často navštevovaná hora. Normálna cesta je ťažkou vysokohorskou a ľadovcovou túrou. Vo skalnatej časti, na hrebeni Tabaretta sa nachádza strmá časť zabezpečená reťazami a jedna kratšia časť bez zaistenia, kde je nutné preliezť bralo v obťažnosti II. – III. UIAA (väčšina ľudí používa k vlastnému isteniu lano). Ďalej na ľadovec cez príkry snehový alebo firnový svah (Barenloch), ktorý môže spôsobovať pri nedostatku snehu problémy (nutné ľadovcové vybavenie). Zostávajúca časť výstupu je relatívne ľahká ľadovcová prechádzka až k vrcholu, kde je umiestnený kríž. Výhľad je ďaleký a ničím nerušený.

Horolezectvo

Obľúbenou horolezeckou túrou je výstup juhovýchodným hrebeňom Hintergrat. Oficiálne hodnotenie obťažnosti je max. III.UIAA /AD s ľadovými pasážami sa strmosťou okolo 40 – 45°. V jednom mieste (IV.UIAA) je použité k zaistenie fixné lano. Dĺžka výstupu od chaty Coston je cca 6 hod.
Pygmalión (Tyros)

Pygmalión (starogr. Πυγμαλίων – Pygmalión, lat. Pygmalion) je v gréckej mytológii tyrský kráľ, brat Dido, zakladateľky mesta Kartága.
Dido, sestra tyrského kráľa Pygmalióna, sa vydala za kňaza Sychaea, najbohatšieho muža zo všetkých Feničanov. Chamtivého Pygmalióna túžba po jeho bohatstve zaslepila a aby sa jeho majetku zmocnil, dal ho úkladne zavraždiť. Po dlhú dobu to potom pred svojou sestrou dokázal utajiť. Ale Dido sa pravdu aj tak dozvedela. Počas spánku sa jej zjavil duch jej manžela, ukázal jej svoju prepichnutú hruď, odhalil jej svojho vraha a poradil jej, aby čo najskôr opustila svoj domov a ukryla sa v ďalekej cudzine. Dido manžela poslúchla a po dlhom putovaní sa usadila ďaleko na západe, na severnom pobreží Afriky, kde založila mesto, ktoré nazvala Kart-hadašt, Kartágo, čo znamená Nové hlavné mesto.
Povesť o Pygmaliónovi je negréckeho pôvodu. Niektorí historici ho identifikovali ako Pygmalióna (fenicky, Pumai-adta), syna a nástupcu mýtického kráľa Mattana I. (alebo Matgena) z Tyru, ktorý vraj vládol v rokoch cca 841 – 814 pred Kr.
Vasil Levski

Životopis

Narodil sa 18. júla 1837 (6. júla podľa juliánskeho kalendára) v Karlove. Jeho rodičia boli Ivan Kunčev Ivanov a Gina Vasileva Karaivanova-Kunčeva. Otec mu zomrel, keď mal 14 rokov. Prvotné vzdelanie Vasil Levski získal v miestnej škole v Karlove a neskôr v rokoch 1856 – 1857 navštevoval školu pre duchovenstvo v Starej Zagore. Ako mních prijal meno Ignatij a v roku 1858 bol vysvätený na diakona, pričom začal pôsobiť ako diakon a spevák v karlovskom chráme Zosnutia Bohorodičky.
Niekedy v roku 1861 sa Vasil Levski rozhodol, že svoj život zasvätí boju za slobodu a na jar roku 1862 sa na výzvu Juraja Rakovského vybral do Belehradu, kde sa pripojil k tzv. Prvej bulharskej légii. Tu vďaka svojej statočnosti získal aj svoj pseudonym „Levský“. V roku 1867 sa vybral do Bukurešti, aby sa tu stretol s Rakovským a na jeho odporúčanie sa stal vlajkonosičom čaty pod velením Panajota Chitova, s ktorou vykonal niekoľkotýždňový prechod Starej planiny do Srbska. Po dosiahnutí srbských hraníc sa opäť vybral do Belehradu, kde sa neskôr prihlásil do Druhej bulharskej légie.
V roku 1868 sa spoznal s Christom Botevom a v decembri toho istého roku začal svoju prvú cestu Bulharskom v rámci ktorej sa stretával s významnými Bulharmi, ktorých presviedčal o nutnosti boja za slobodu. Túto cestu ukončil vo februári roku 1869 a už v máji toho istého roku uskutočnil druhú cestu s rovnakým cieľom. V roku 1869 sa zúčastnil založenia Bulharského revolučného centrálneho výboru a potom sa až do roku 1871 venoval rozširovaniu revolučnej siete v Bulharsku (vrátane založenia tzv. Vnútornej revolučnej organizácie).
V roku 1872 sa zúčastňuje zasadania Bulharského revolučného centrálneho výboru v Bukurešti a neskôr sa presúva do Bulharska, kde začína pripravovať povstanie. 22. septembra toho istého roku sa jeho pomocník Dimităr Obšti napriek zákazu rozhodne vylúpiť poštu. Je zatknutý a pri výsluchoch prezradí detaily o revolučnej sieti a príprave povstania. Toto uľahčilo osmanským orgánom prenasledovanie bulharských revolucionárov a 26. decembra sa im podarilo chytiť aj Vasiľa Levského v dome jeho známeho v meste Loveč, ktorý používal často ako útočisko. Je väznený najskôr vo Velikom Tărnove a neskôr v Sofii, kde je postavený pred štátny súd. Svedčia proti nemu mnohí bývalí spojenci (vrátane Dimităra Obštého, ktorý spôsobil Levského dostihnutie) a Vasil Levski je odsúdený na trest smrti.
Popravený bol obesením 18. februára 1873 (6. februára podľa juliánskeho kalendára) na vtedajšom okraji Sofie na mieste, kde dnes stojí jeho pamätník.
Thaas

Poloha

Obec má rozlohu 10,47 km². Najvyšší bod je položený 93 m n. m. a najnižší bod 78 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marzens

Polohopis

Marzens má rozlohu 11,26 km². Najvyšší bod je položený 301 m n. m. a najnižší bod 139 m n. m.

Obyvateľstvo

Marzens má 302 obyvateľov (2009).
Graf vývoja obyvateľstva:
Zdroje: INSEE
Belasé pleso

Rozloha

Má rozlohu 0,0700 ha a je 40 m dlhé a 22 m široké. Jeho maximálna hĺbka je 3,8 m a objem 110 m³. Leží vo výške 1 862 m n. m..

Názov

Názov plesa vyplýva zo zdanlivého zafarbenia vody vyvolávaného reflexmi na hladine plesa. V starších slovenských prameňoch sa objavuje ako Belavé pleso, prípadne Belavé Kežmarské pleso.

Okolie

Na sever sa dvíha hrebeň, ktorý spája Kozí a Jahňací štít. Na západe je Kolové sedlo a na juhu Jastrabia veža. Smerom na juhovýchod je otvorená krajina, kde je Červené pleso a za ním terén klesá do Doliny Zeleného plesa.

Turistika

K plesu nevedie turistický chodník. Južne od plesa vedie  turistická značka od chaty pri Zelenom plese na Jahňací štít.
Advanced Composition Explorer

Opis

Základná konštrukcia vychádza z výskumnéj družice Charge Composition Explorer vypustenej v rámci programu Active Magnetospheric Particle Tracer Explorer (AMPTE). Skladá sa z dvoch osembokých hranolov s rozmermi 1,6 metra naprieč a 1 meter na výšku. O dodávku elektrickej energie sa starajú štyri kremíkové solárne panely s výkonom 464 wattov (440 W po piatich rokoch prevádzky). Vďaka povahe misie, keď je družica natočená k Slnku pod stále rovnakým uhlom, môžu byť solárne panely fixné a celá konštrukcia sa tým zjednodušila. Stabilizácia je zabezpečená rotáciou okolo pozdĺžnej osi rýchlosťou 5 otáčok za minútu. Pre dosiahnutie presnej dráhy a jej následné udržanie bola družica vybavené pohonným systémom s celkom desiatimi tryskami. Štyri trysky sú umiestnené v osi a riadia rýchlosť v osi rotácie. Ďalších šesť trysiek je umiestnených v radiálnej rovine a ich úlohou je korigovanie rýchlosti v tejto rovine a zároveň udržiavanie rotácie telesa družice. Ako palivo slúži hydrazín a motory pracujú na princípe pretlakovej dodávky pohonných látok (Raketový motor na kvapalné pohonné látky#Pretlakový cyklus), kedy ako zdroj tlaku tlaku v systéme slúži stlačený dusík. Pri štarte bolo na palube 195 kg hydrazínu, čo podľa odhadov vystačí na udržanie pozície až do roku 2024. Prenos dát a riadiacich povelov je realizovaný prostredníctvom siete DSN. Družica je vybavená dvoma nezávislými komunikačnými systémami, pracujúcimi v pásme S a palubnou pamäťou s kapacitou dvoch Gb.
Viackanálový a viacbodový distribučný systém

Viackanálový a viacbodový distribučný systém (angl. Multichanel Multipoint Distribution System, skr. MMDS) je systém na distribúciu televízneho signálu používaný na území Slovenska a okolitých štátov. Ide o bežné vysielanie v norme PAL, rozdiel oproti klasickému vysielaniu je v tom, že pre šírenie sa nepoužíva bežné televízne pásmo (48,5 - 862 MHz), ale kmitočty o niečo vyššie - 2,2 - 2,3 (2,1-2,3) GHz alebo 2,5 - 2,7GHz.
Systém MMDS využíva 12 (25) kanálov v pásme 2,2 - 2,3 (2,1-2,3) GHz, to znamená že v analógovom vysielaní môže ísť maximálne 12 (25) programov a v digitálnom až 60 programov. Prijímacie zariadenie, takzvaná MMDS anténa, sa skladá z konvertora, sita a zdroja. Pre príjem v „digitále“ je potrebný aj digitálny prijímač. Konvertor slúži na prevedenie signálu do TV pásma. Jednou z podmienok kvalitného prijímu je priama viditeľnosť - teda medzi vysielačom a prijímacou anténou nesmie byť žiadna prekážka a kvalita signálu je vynikajúca.
Pásmo 2,5 -2,7GHz je pôvodné pásmo, v ktorom sa na území Slovenska poskytovala retransmisia TV signálu. V novom plánovaní rozdelenia frekvenčného spektra však TÚ SR / Telekomunikačný úrad / rozhodol, že táto frekvencia bude v budúcnosti pridelená GSM operátorom pre služby LTE. V novom plánovaní TÚ pridelil pre službu MMDS nové pásmo a to pásmo 2,2 - 2,3GHz. Avšak poskytovatelia MMDS služieb v tomto pôvodnom pásme sa nemusia obávať avizovaného zrušenia licencií na konci roku 2007. Služby LTE sa nerozšírili v rámci EU tak rýchlo ako sa predpokladalo. 1. decembra 2007 ruší v Poprade MMDS vysielanie spolocnost UPC.
Krvná skupina

Krvná skupina alebo krvný typ je charakteristika vlastností červených krviniek v krvi jedinca, resp. sacharidov a bielkovín na ich bunkovej membráne. Najdôležitejšie klasifikácie pre opis ľudských krvných skupín sú A,B,0 a Rhesus faktor (Rh faktor). Známych je ale aj približne ďalších 50 systémov krvných typov. Často sú ale menej významné ako AB0 a Rh.
Krvná skupina je určená antigénmi na povrchu červených krviniek. Niektoré antigény sú čisté bielkoviny, iné tvoria bielkoviny s polysacharidmi. Neprítomnosť niektorého z týchto znakov spôsobuje prirodzenú produkciu príslušných protilátok (pozri nižšie).
Transfúzia krvi neidentickej krvnej skupiny by viedla k okamžitej imunologickej reakcii – zhlukovaniu a rozpadu krviniek darovanej krvi. Darovaná krv by bola organizmom odmietnutá a výsledný produkt chemickej reakcie by spôsobil akútne zdravotné problémy, ktoré by mohli viesť až k hemolytickej anémii, zlyhaniu obličiek, šoku a smrti.

História objavu

Objav krvných skupín AB0 sa všeobecne pripisuje viedenskému vedcovi Karlovi Landsteinerovi, ktorý v roku 1901 objavil tri krvné skupiny A, B a C (dnešné A, B a 0). Za tento objav dostal v roku 1930 Nobelovu cenu za fyziológiu alebo medicínu. V roku 1921 ale americká lekárska komisia dala prednosť Janskému, ktorý síce krvné skupiny objavil neskôr, ale na rozdiel od Landsteinera všetky 4.
V roku 1902 popísali rakúski vedci A. van Descatello a A. Sturli krvnú skupinu AB ako „výnimku z Landsteinerovho pravidla“.
V roku 1907 nezávisle od nich opísal český psychiater Jan Janský štvrtú krvnú skupinu, ktorá obsahuje znaky A i B. Janský používal označenie skupín I, II, III a IV.
Nezávisle od Janského opísal v roku 1910 štyri krvné skupiny Američan William Lorenzo Moss. Použil tiež označenie rímskymi číslicami I – IV, ale v opačnom poradí ako Janský.
V tridsiatych rokoch 20. storočia sa zjednotilo označovanie krvných typov A, B, AB a 0 (podľa označenia Landsteinera). V niektorých jazykoch (o. i. v angličtine, španielčine alebo francúzštine) sa používa zápis ABO s písmenom O, v iných (napr. v slovenčine, češtine alebo nemčine) zápis AB0 s nulou. Svetová zdravotnícka organizácia vo svojich anglických materiáloch používa zápis ABO.
Blues Hall of Fame

Blues Hall of Fame je galéria ľudí, ktorí významným spôsobom ovplyvnili bluesovú hudbu.
Deûlémont

Poloha

Obec má rozlohu 9,94 km². Najvyšší bod je položený 20 m n. m. a najnižší bod 11 m n. m.

Obyvateľstvo

Počet obyvateľov obce je 1 651 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beuzeville-la-Bastille

Poloha

Obec má rozlohu 4,34 km². Najvyšší bod je položený 37 m n. m. a najnižší bod 2 m n. m.

Obyvateľstvo

Počet obyvateľov obce je 152 (2011).
Nasledujúci graf zobrazuje vývoj počtu obyvateľov v obci.
Zdroje: INSEE